Nurmat Otabekov: “O‘zbekistonda 6 milliondan ortiq kishi vaksina qabul qildi, reja — 21 million nafar”

AOKAda COVID-19’ga qarshi vaksinalarning aholi salomatligiga ta’siriga bag‘ishlangan matbuot anjumani o‘tkazildi.

Anjumanda Koronavirusga qarshi kurashish shtabi a’zosi Nurmat Otabekovning ma’lum qilishicha, O‘zbekistonda 21 million fuqaroni emlash rejalashtirilgan.
“Biz shu kunga qadar 1 million 34 ming kishini to‘liq emlab bo‘ldik. Vaksina qabul qilgan insonlarning jami soni esa 6 million nafardan oshdi (bu raqam ichida bir, ikki va uch marta vaksina olganlar bor).
O‘zbekistonda bugungi kunda 4,1 mingta emlash punktlari faoliyat ko‘rsatyapti. Afsuski, biz bir kunda bitta punktda 19 kishinigina emlayapmiz, xolos. Aslida esa, imkoniyatimiz kuniga 70 odamni emlashga yetadi”, — deya ta’kidladi Otabekov.
Ma’lumot uchun, 22-iyul holatiga ko‘ra, O‘zbekistonda koronavirusga qarshi jami 5 945 130 doza vaksinadan foydalanilgan, ularning 1 572 483 dozasi ikkinchi va 592 938 dozasi uchinchi bosqichda qo‘llanilgan. Shunga ko‘ra, mamlakatda jami emlanganlar soni 3 779 709 kishini tashkil etmoqda.
Jami emlashlar bo‘yicha yuqori ko‘rsatkichlar:
Bundan avval ijtimoiy tarmoqlarda vaksina bo‘yicha savollar bilan yuzlangan professor videosi yuzasidan Innovatsion rivojlanish vazirligi bayonot bergani, O‘zbekistonga yana 1 mln doza ZF-UZ-VAC2001 vaksinasi olib kelingani hamda JSST emizikli onalarga COVID-19’ga qarshi emlanishni tavsiya qilgani haqida xabar berilgandi.